|  |
| --- |
|  |
| **grb7REPUBLIKA HRVATSKA** |
| PRIMORSKO-GORANSKA ŽUPANIJA |
| URED ŽUPANIJE |

Rijeka, 20. prosinca 2019.

**J A V N I P O Z I V**

**ZA SUFINANCIRANJE PROGRAMA I PROJEKATA UDRUGA NACIONALNIH MANJINA KOJE DJELUJU NA PODRUČJU PRIMORSKO-GORANSKE ŽUPANIJE, U 2020. GODINI**

**I.**

U Proračunu Primorsko-goranske županije za 2020. godinu, Razdjel 1. Ured Županije, planirana su sredstva namijenjena za sufinanciranje programa i projekata udruga nacionalnih manjina koje djeluju na području Primorsko-goranske županije, a koje će udruge provoditi ili započeti provoditi tijekom 2020. godine.

Programi i projekti udruga nacionalnih manjina, u smislu ovog Javnog poziva, su aktivnosti koje provode i organiziraju udruge s ciljem davanja dodatne ponude na području Primorsko-goranske županije i razvoja Primorsko-goranske županije općenito.

**II.**

Za programe i projekte udruga nacionalnih manjina Prijavitelji mogu podnijeti prijavu za dodjelu sredstava za kulturne, znanstvene, sportske, odgojno-obrazovne, humanitarne, socijalne i druge programe, projekte ili manifestacije i događanja koja su međunarodnog, državnog ili regionalnog (područnog) karaktera.

Prijave se mogu poslati za programe i projekte koji će se provoditi ili započeti provoditi tijekom 2020. godine. Svaki Prijavitelj ima pravo na ovaj poziv poslati najviše tri (3) odvojene prijave za sufinanciranje programa/projekta.

Udruga nacionalne manjine ne može na ovu prijavu prijaviti program i projekt za kojeg je u 2020. godini zatražila sufinanciranje na nekom drugom javnom pozivu Primorsko-goranske županije za sufinanciranje programa i projekata.

**III.**

Kriteriji za odabir odnosno dodjelu sredstava za programe i projekte su slijedeći:

* usmjerenost programa i projekta na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj programa i projekta,
* jasno definirani korisnici programa i projekta
* jasno određena vremenska dinamika i mjesto provedbe programa i projekta,
* realan odnos troškova i planiranih aktivnosti programa i projekta,
* kadrovska sposobnost prijavitelja za provedbu programa i projekta,
* osigurano sufinanciranje programa i projekta iz drugih izvora,
* stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe programa/projekta,
* program/projekt preporuča i/ili financijski podupire grad ili općina na čijem se području provodi,
* kvaliteta dosadašnje suradnje prijavitelja programa/projekta s Županijom.

**IV.**

Ukupna vrijednost ovog Javnog poziva iznosi 500.000,00 kuna.

Raspon sredstava namijenjen financiranju pojedinog programa i projekta je od 3.000,00 kuna do najviše 80.000,00 kuna.

**V.**

Prijavu na Javni poziv mogu podnijeti Prijavitelji upisani u Registar udruga, odnosno drugi odgovarajući registar i u Registar neprofitnih organizacija, te koji su uredno ispunili obveze iz prethodno sklopljenih ugovora o finaciranju iz proračuna Primorsko-goranske županije i drugih javnih izvora.

**VI.**

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr).

**VII.**

Prijave se mogu dostaviti na tri načina:

1. poštom u zatvorenoj omotnici na adresu:

**PRIMORSKO-GORANSKA ŽUPANIJA**

**URED ŽUPANIJE**

**(Prijava na Javni poziv)**

**Adamićeva 10, 51 000 Rijeka**

ili

1. osobnom dostavom zatvorene omotnice s upisanom adresom iz točke 1. preko pisarnice Primorsko-goranske županije na adresi

Slogin kula 2, 51 000 Rijeka (do 31. prosinca 2019. g)

Riva 10, 51 000 Rijeka (od 1. siječnja 2020. g)

1. putem elektronske pošte na adresu: [javni.poziv@pgz.hr](mailto:javni.poziv@pgz.hr)

Napomena: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde.

**VIII.**

Javni poziv je otvoren do 21. siječnja 2020. godine.

**IX.**

Odluke o dodjeli sredstava za sufinanciranje programa i projekata udruga nacionalnih manjina donosi Župan na prijedlog Povjerenstva za ocjenjivanje pristiglih prijava, i to najkasnije do 29. veljače 2020. godine.

Odluka o odobravanju i rasporedu financijskih sredstava biti će objavljena na mrežnoj stranici Primorsko-goranske županije.

**X.**

Postupak zaprimanja, otvaranja, ocjenjivanja, mjerila i uvjeti za financiranje, tko nema pravo prijave, dostave dodatne dokumentacije, donošenje odluke o dodjeli sredstava i druga pitanja vezana uz ovaj Javni poziv detaljno su opisani u Uputama za prijavitelje na Javni poziv, koje će se zajedno s ostalom natječajnom dokumentacijom nalaziti na mrežnoj stranici Primorsko-goranske županije od 20. prosinca 2019. godine.

Sve dodatne informacije mogu se dobiti telefonom na brojeve 351-620; 351–624, odnosno mailom na adrese: [branko.skrobonja@pgz.hr](mailto:branko.skrobonja@pgz.hr) i [zlatko.mihelec@pgz.hr](mailto:zlatko.mihelec@pgz.hr)